open-index/open-wikipedia-markdown huggingface dataset:
পঞ্চদশ লোকসভা

ভারতে ২০০৯ সালের সাধারণ নির্বাচনে নির্বাচিত **পঞ্চদশ লোকসভা**র সদস্যবর্গ:
## রাজনৈতিক দল অনুযায়ী সদস্যদের সংখ্যা

## ক্যাবিনেট

### দল অনুযায়ী সংযুক্ত প্রগতিশীল জোট ক্যাবিনেট
সূত্র: বিভিন্ন সংবাদসংস্থা
নতুন সংযুক্ত প্রগতিশীল জোট (ইউপিএ) ক্যাবিনেটে ৭৯ জন সদস্য রয়েছেন (প্রধানমন্ত্রী মনমোহন সিংহ ও তার সহযোগী ৭৮ জন সদস্য)। মনমোহন সিংহ সহ ২০ জন ক্যাবিনেট মন্ত্রী ২০০৯ সালের ২২ মে এবং অপর ৫৯ জন ক্যাবিনেট মন্ত্রী ২০০৯ সালের ২৭ মে শপথ গ্রহণ করেন। এই মন্ত্রিসভার ৫ জন অ-কংগ্রেসি ক্যাবিনেট মন্ত্রী হলেন ডিএমকে'র দয়ানিধি মারান ও এম. কে. আঝাগিরি, তৃণমূল কংগ্রেসের মমতা বন্দ্যোপাধ্যায়, এনসিপি'র শরদ পওয়ার ও ন্যাশানাল কনফারেন্সের ফারুক আবদুল্লা।

### রাজ্য অনুযায়ী সংযুক্ত প্রগতিশীল জোট ক্যাবিনেট
সূত্র:

* প্রতিমন্ত্রী (স্বা) – স্বাধীন দ্বায়িত্বপ্রাপ্ত প্রতিমন্ত্রী

## সদস্যদের মধ্যে পারিবারিক সম্পর্ক
একই পরিবার থেকে নির্বাচিত পঞ্চদশ লোকসভার সদস্যেরা হলেন:
* মাতা - পুত্র
** সোনিয়া গান্ধী - রাহুল গান্ধী
** মানেকা গান্ধী - বরুণ গান্ধী
* পিতা - পুত্র
** অজিত সিংহ - জয়ন্ত চৌধুরী
** এইচ ডি দেবেগৌড়া - এইচ ডি কুমারস্বামী
** মুলায়ম সিংহ যাদব - অখিলেশ যাদব
** শিশির অধিকারী - শুভেন্দু অধিকারী
* পিতা - কন্যা
** শরদ পওয়ার - সুপ্রিয়া সূলে
* শ্বশুর - জামাতা
** ফারুক আবদুল্লা - শচীন পাইলট

## উপনির্বাচন
* ২০০৯ সালের নভেম্বরে ভারতীয় জাতীয় কংগ্রেসের রাজ বব্বর উত্তরপ্রদেশের ফিরোজাবাদ থেকে নির্বাচিত হন। উল্লেখ্য, সমাজবাদী পার্টি সাংসদ অখিলেশ যাদব তার কনৌজ আসনটি রেখে এই আসন থেকে পদত্যাগ করলে এখানে উপনির্বাচন হয়।

## আরও দেখুন
* পঞ্চদশ লোকসভার সদস্য তালিকা

## পাদটীকা

## বহিঃসংযোগ
* Lok Sabha website
* List of winning candidates  published by election commission of india on 17 May 2009.
* Tracking activity of MPs in Parliament

বিষয়শ্রেণী:লোকসভা
বিষয়শ্রেণী:পঞ্চদশ লোকসভা
বিষয়শ্রেণী:২০০৯-এ ভারতে প্রতিষ্ঠিত
বিষয়শ্রেণী:২০১৪-এ ভারতে বিলুপ্ত
বিষয়শ্রেণী:লোকসভার মেয়াদ
মনোহর তিরকে

**মনোহর তিরকে** (জন্ম ২০ নভেম্বর, ১৯৫৩) ভারতের পঞ্চদশ লোকসভার সদস্য। তিনি বিপ্লবী সমাজতন্ত্রী দলের প্রার্থী হিসেবে আলিপুরদুয়ার লোকসভা কেন্দ্র থেকে সংসদে নির্বাচিত হয়েছেন।

তার পিতা ও মাতার নাম লেবা তিরকে ও সুন্দরী তিরকে। তিনি জলপাইগুড়ি জেলার সাতালি চা বাগানে জন্মগ্রহণ করেছিলেন। আলিপুরদুয়ারের সেন্ট জোসেফ'স হাই স্কুলে তার পড়াশোনা। স্কুলে পড়ার সময় তিনি বি. সি. রায় ট্রফির সেরা খেলোয়াড় হয়েছিলেন।

ট্রেড ইউনিয়ন নেতা মনোহর তিরকে ইউনাইটেড ট্রেড ইউনিয়ন কংগ্রেস (ইউটিইউসি) অনুমোদিত ডুয়ার্স চা বাগান শ্রমিক ইউনিয়ন ও উত্তরবঙ্গ বন শ্রমিক ইউনিয়নের সাধারণ সম্পাদক এবং ইউটিইউসি ও আরএসপি'র রাজ্য কমিটির সদস্য। লোকসভা সদস্য হিসেবে তিনি সামাজিক ন্যায় ও ক্ষমতায়ন ও সরকারি আশ্বাস বিষয়ক সংসদীয় কমিটির সদস্য।

ইতিপূর্বে ১৯৭৭, ১৯৮২, ১৯৯১, ১৯৯৬ ও ২০০৬ সালে মনোহর তিরকে কালচিনি বিধানসভা কেন্দ্র থেকে পশ্চিমবঙ্গ বিধানসভায় নির্বাচিত হয়েছিলেন। ১৯৯৬-২০০১ ও পরে ২০০৬ সালে তিনি পশ্চিমবঙ্গের পুর্ত প্রতিমন্ত্রীও ছিলেন।

## পাদটীকা

বিষয়শ্রেণী:জীবিত ব্যক্তি
বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
বিষয়শ্রেণী:পঞ্চদশ লোকসভার সদস্য
বিষয়শ্রেণী:জলপাইগুড়ি জেলার ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:ভারতীয় রাজনীতিবিদ
বিষয়শ্রেণী:আলিপুরদুয়ারের ব্যক্তি
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
মুক্ত ও উন্মুক্ত উৎসের সফটওয়্যারের তালিকা

এটি একটি মুক্ত ও উন্মুক্ত উৎসের সফটওয়্যার প্যাকেজের তালিকা, যা মুক্ত সফটওয়্যার লাইসেন্স এবং উন্মুক্ত উৎসের লাইসেন্সের অধীনে লাইসেন্সকৃত কম্পিউটার সফটওয়্যার। যে সফটওয়্যারগুলি মুক্ত সফটওয়্যার সংজ্ঞার সাথে সামঞ্জস্যপূর্ণ, সেগুলিকে আরো উপযুক্তভাবে মুক্ত সফটওয়্যার বলা যেতে পারে; বিশেষ করে গ্নু প্রকল্প তাদের কাজকে উন্মুক্ত উৎসের সফটওয়্যার বলে উল্লেখ করার বিরোধিতা করে। উন্মুক্ত উৎসের সফটওয়্যারের দার্শনিক পটভূমি সম্পর্কে আরো তথ্যের জন্য মুক্ত সফটওয়্যার আন্দোলন এবং ওপেন সোর্স ইনিশিয়েটিভ দেখুন। তবে, প্রায় সব সফটওয়্যারই যা মুক্ত সফটওয়্যার সংজ্ঞার সাথে মিলে, তা উন্মুক্ত উৎসের সংজ্ঞার সাথেও মিলে এবং এর বিপরীতটাও হয়। যে সফটওয়্যারগুলি উভয় সংজ্ঞার সাথে মিলে, তার একটি ছোট অংশ এখানে তালিকাভুক্ত করা হয়েছে। কিছু উন্মুক্ত উৎসের অ্যাপ্লিকেশনও বাণিজ্যিক পণ্যগুলির ভিত্তি হিসেবে কাজ করে, যা বাণিজ্যিক উন্মুক্ত উৎসের অ্যাপ্লিকেশন এবং পরিষেবাগুলির তালিকায় প্রদর্শিত হবে।

## কৃত্রিম বুদ্ধিমত্তা (এআই)

### সাধারণ এআই

* ওপেনকগ - একটি প্রকল্প যার লক্ষ্য একটি কৃত্রিম সাধারণ বুদ্ধিমত্তা (এজিআই) কাঠামো তৈরি করা। ওপেনকগ প্রাইম হল ইন্টারঅ্যাকটিং উপাদানগুলির একটি নির্দিষ্ট সেট যা মানুষের-সমতুল্য কৃত্রিম সাধারণ বুদ্ধিমত্তার জন্ম দেওয়ার জন্য বিন্যাস করা হয়েছে।

### কম্পিউটার ভিশন

* এফোর্জ.নেট – .নেট ফ্রেমওয়ার্কের জন্য কম্পিউটার ভিশন, কৃত্রিম বুদ্ধিমত্তা এবং রোবটিক্স লাইব্রেরি
* ওপেনসিভি - সি++ এ কম্পিউটার ভিশন লাইব্রেরি

### মেশিন লার্নিং

## তথ্যসূত্র

## বহিঃসংযোগ
### সাধারণ ক্ষেত্রসমূহ
* FSF/UNESCO Free Software Directory - a catalog of useful free software
* Open Source Software Directory - Provides a list of open source software organized by categories

### উইন্ডোজের জন্য ওপেন সোর্স
* List Of Open-source Programs (LOOP list) for Windows
* TheOpenDisc.com pre-assembled disc of OSS for Windows (successor to TheOpenCD.org )
* The OSSwin project: Open Source for Windows!

### অন্যান্য ক্ষেত্রসমূহ
* Schoolforge-UK software list  - educational software compiled by the Schoolforge-UK community
* The OpenScience Project - Open Source software for science and mathematics
* FreeOpenSourceSoftware.org - Wiki on FOSS including sources, directories, system & application software indexes.

বিষয়শ্রেণী:মুক্ত সফটওয়্যার
বিষয়শ্রেণী:সফটওয়্যারের তালিকা
বিষয়শ্রেণী:সফটওয়্যার লাইসেন্স
দক্ষিণাচার

**দক্ষিণাচার** একটি তান্ত্রিক আচারবিশেষ। দক্ষিণাচারে নাস্তিক্যবাদী আচার-অনুষ্ঠানগুলিকে অস্বীকার করা হয়। এই আচারের বিপরীতে হিন্দুধর্মের সাধারণ সামাজিক রীতিবিরুদ্ধ তান্ত্রিক আচারটি বামাচার নামে পরিচিত।

সংস্কৃত *দক্ষিণ* শব্দের আক্ষরিক অর্থ "ডান"। সংস্কৃত *আচার* শব্দটির ব্যাখ্যা করতে গিয়ে এন. এন. ভট্টাচার্য লিখেছেন,


*আধ্যাত্মিক প্রাপ্তি সামর্থ্য ভেদে এক এক জনের এক এক রকম হয়... "আচার" সাধারণত সাত প্রকার - বেদ, বৈষ্ণব, শৈব, দক্ষিণ, বাম, সিদ্ধান্ত ও কৌল। এই সাতটি আচার মূলত দক্ষিণ ও বাম - এই দু'টি প্রধান বিভাগের অন্তর্গত। আচারগুলির প্রকৃতি ও বর্গীকরণ নিয়ে নানা ব্যাখ্যা প্রচলিত আছে।*


তন্ত্রশাস্ত্র *ব্রহ্মযামল* অনুযায়ী, তন্ত্রাচারের তিনটি প্রধান ধারা রয়েছে। যথা, দক্ষিণাচার, বামাচার ও মধ্যমাচার। এই তিনটি আচার তিন গুণের বৈশিষ্ট্য। দক্ষিণাচার সত্ত্বগুণ, বামাচার রজঃগুণ ও মধ্যমাচার তমোগুণের সঙ্গে সম্পর্কিত। তিনটি ধারার ধর্মাচারণের পদ্ধতি ভিন্ন ভিন্ন। হিন্দুধর্মের মূলধারার সন্ন্যাসধর্ম ও ধ্যানপ্রক্রিয়া দক্ষিণাচারের অঙ্গ।

## আরও দেখুন
* তন্ত্র

## পাদটীকা

## তথ্যসূত্র

* Bhattacharya, N. N. *History of the Tantric Religion*. Second Revised Edition. Manohar Publications, Delhi, 1999. 
* Macdonell, Arthur Anthony. *A Practical Sanskrit Dictionary*. Munshiram Monoharlal Publishers. 1996 Edition. 

বিষয়শ্রেণী:হিন্দু দর্শন
বিষয়শ্রেণী:তন্ত্র
বিষয়শ্রেণী:হিন্দু তন্ত্র
বিষয়শ্রেণী:হিন্দু দার্শনিক ধারণা
বিষয়শ্রেণী:তান্ত্রিক অনুশীলন
উন্মুক্ত উৎসের সংজ্ঞা

**মুক্ত উৎসের সংজ্ঞা** ব্যবহার করা হয় যে কোন ধরনের মুক্ত উৎস উদ্যোগের ক্ষেত্রে। কোন সফটওয়্যার লাইসেন্সসমূহ মুক্ত উৎসের আওতায় পড়বে সেটি নির্ধারনের জন্য এই সংজ্ঞা ব্যবহার করা হয়।

এই সংজ্ঞাটি তৈরী করা হয়েছে ডেবিয়ান মুক্ত সফটওয়্যার নির্দেশিকার উপর ভিত্তি করে। ব্রুস পেরেন্স সর্ব প্রথম এটি তৈরীর কাজ শুরু করেছিলেন।

## সংজ্ঞা

## ফ্রি সফটওয়্যার এবং মুক্ত উৎস সংজ্ঞার পার্থক্য
ফ্রি সফটওয়্যার আন্দোলন এবং মুক্ত উৎস আন্দোলন এর মধ্যে সাধারণ পার্থক্যটি হল ফ্রি সফটওয়্যারের সংজ্ঞা প্রকাশ করেছে ফ্রি সফটওয়্যার ফাউন্ডেশন এবং মুক্ত উৎস সফটওয়্যারের সংজ্ঞা প্রকাশ করেছে মুক্ত উৎস উদ্যোগ। যদিও এই লাইসেন্স দুটি মূলত একই লাইসেন্স, কয়েকটি ক্ষেত্রে সামান্য পরিবর্তন রয়েছে। এই বিষয়ে ফ্রি সফটওয়্যার ফাউন্ডেশনের বক্তব্য হল:

## আরও দেখুন
* ফ্রি সফটওয়্যার সংজ্ঞা

## তথ্যসূত্র

## বহিঃসংযোগ
* ''The Open Source Definition''
* The Open Source Definition by Bruce Perens, Open Sources: Voices from the Open Source Revolution, January 1999, 

বিষয়শ্রেণী:মুক্ত সফটওয়্যার
বিষয়শ্রেণী:মুক্ত ও ওপেন সোর্স সফটওয়্যার লাইসেন্স
তাজমহল বাংলাদেশ

থাম্ব|বাংলাদেশের তাজমহল

**তাজমহল বাংলাদেশ** হল বাংলাদেশের রাজধানী ঢাকা থেকে ১০ মাইল পূর্বে পেরাব, সোনারগাঁওয়ে অবস্থিত প্রকৃত তাজমহল (ভারতের আগ্রায় অবস্থিত একটি মুঘল নিদর্শন) এর একটি হুবহু নকল বা অবিকল প্রতিরূপ। তাজমহল বাংলাদেশের মালিক আহসানুল্লাহ মনি একজন ধনবান চলচ্চিত্র নির্মাতা ২০০৮ সালের ডিসেম্বরে তার 'তাজমহলের কপিক্যাট সংস্করণ' প্রকল্পের ঘোষণা করেন। প্রকল্পটির জন্য ব্যয় হয়েছে প্রায় ৫০ লক্ষ টাকা এবং এটি রাজধানী ঢাকা ২০ মাইল উত্তর পূর্বে সোনারগাঁওয়ের পেরাবে নির্মিত হয়। এটি নির্মাণের কারণ হিসেবে তিনি জানান “এই তাজমহলের রেপ্লিকাটি তৈরি করা হয়েছে যেন তার দেশের দরিদ্র মানুষ, যাদের ভারত গিয়ে প্রকৃত নিদর্শন দেখার সামর্থ্য নেই তারা যেন তাজমহল দেখার স্বপ্ন পূরণ করতে পারেন নিজের দেশে থেকেই”।

তাজমহলের এই অবিকল প্রতিরূপ সৃষ্টির ঘটনায় ভারত ক্ষুব্ধ হয়। বাংলাদেশে অবস্থিত ভারতীয় দূতাবাস থেকে জানানো হয় আহসানুল্লাহ মনিকে প্রকৃত তাজমহলের (৩০০ বছরের ও বেশি পুরোনো) মেধাস্বত্ব লঙ্ঘন করার দায়ে অভিযুক্ত করা হবে।

২০০৩ সালে এটির নির্মাণকাজ শুরু হয় এবং ২০০৮ সালে জনসাধারনের জন্য উন্মুক্ত করা হয়। তবে মনি বলেন যে তিনি ১৯৮০ সালে ভারতের আগ্রায় সত্যিকারের তাজ পরিদর্শন করার সময় তার মাথায় এই ধারণাটি এসেছিলেন। তিনি বলেন যে  বাংলাদেশের প্রায় অর্ধেক জনগোষ্ঠী দারিদ্র্যসীমার নিচে রয়েছে, তাঁদের আসল জিনিসটি দেখার জন্য ভারতে ভ্রমণের সামর্থ্য নেই। "সবাই তাজমহল দেখার স্বপ্ন দেখে তবে খুব কম সংখ্যক বাংলাদেশী ভ্রমণ করতে পারে,  কারণ তাদের পক্ষে এটি অত্যন্ত ব্যয়বহুল"। মনি ১৯৮০ সালে তাজমহল দেখেন ও পরে আরো ৬ বার দেখেন। তিনি এর উপর এতটাই মোহিত হয়েছিলেন যে তিনি একদল স্থপতি নিয়োগ করেন এবং তাজ মহলের আকার মাপের জন্য তাদের ভারতে প্রেরণ করেন। তিনি বলেন: “আমি মূল তাজের মত একই মার্বেল এবং পাথর ব্যবহার করেছি। আমরা যন্ত্রপাতি ব্যবহার করেছি, এজন্য সময় কম লেগেছে। তা না হলে এটি সম্পন্ন করতে ২০ বছর এবং ২২,০০০ শ্রমিক লাগত ”।

## অভ্যর্থনা
স্থাপনাটি বিবিসি, স্কাই, রয়টার্স, ভয়েস অফ আমেরিকা, হিন্দুস্তান টাইমস, দি টাইমস, গার্ডিয়ান সহ বিভিন্ন খবরের চ্যানেল, পত্রিকা ও ওয়েবপাতায় প্রকাশিত হয়েছে। এছাড়াও বিভিন্ন সামাজিক যোগাযোগের ওয়েবসাইট ও ব্লগে স্থাপনাটি সম্পর্কে বিস্তারিত আলোচনা ও বিতর্ক হয়।

## চিত্রশালা


BD tajmohol 2.jpg|বাংলাদেশের তাজমহল
তাজমহল বাংলাদেশ ১.jpg|বাংলাদেশের তাজমহল
File:Banglar TajMahal.jpg|বাংলার তাজমহল
File:তাজমহল বাংলাদেশের গম্বুজ ও স্তম্ভের নিকট-চিত্র (২).jpg|thumb|তাজমহল বাংলাদেশের গম্বুজ ও স্তম্ভের নিকট চিত্র



## আরও দেখুন
* তাজমহল

## তথ্যসূত্র

## বহিঃসংযোগ

* বাংলাদেশ নিজস্ব তাজমহল খুলবে 
* তাজমহলের প্রতিলিপি বাংলাদেশে খোলা হয়েছে 
* বাংলাদেশ নিজস্ব তাজ পেয়েছে 

বিষয়শ্রেণী:তাজমহল
বিষয়শ্রেণী:বঙ্গ
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:বাংলাদেশের স্মৃতিস্তম্ভ ও স্মারক
পোডলস্ক

**পোডলস্ক** () () রাশিয়ার মস্কো ওব্লাস্টের () পোডোলস্কি বিভাগের একটি বাণিজ্যিক শহর এবং প্রশাসনিক কেন্দ্র। এটি পাখরা নদীর (যা মস্কোভা নদীর একটি শাখানদী) উপর অবস্থিত যা মস্কো ওব্লাস্টের সবচেয়ে বড় শহর। এর জনসংখ্যা ১৮০,৯৬৩ (রাশিয়ান আদমশুমারী ২০০২), ২০৯,১৭৮ (সোভিয়েত আদমশুমারী ১৯৮৯), ১৮৩,০০০ (১৯৭৪), ১২৯,০০০ (১৯৫৯), ৭২,০০০ (১৯৩৯)।

## ইতিহাস
পোডলস্ক শহরটি তৈরী হয়েছে মস্কোর একটি গ্রাম পোডল থেকে যা ১৮শ শতকে দানিলভ মোনাস্টেরী এর অধীনের ছিল। ১৭৯১ সালে ক্যাথেরিন দ্বিতীয় দ্বারা এটি শহরের মর্যাদা পায়। রাশিয়া তখন তার প্রধান জেলাগুলো, শহরগুলো তৈরী করছিল এবং গভর্নর নিযুক্ত করছিল। রাশিয়ান বিপ্লবের পূর্বে পোডলস্ক রাশিয়ার সবচেয়ে শিল্পোন্নত শহরগুলোর মধ্যে একটি ছিল। একটি "সঙ্গীতশিল্পী কর্পোরেশন" কারখানা এখানে স্থাপিত হয়েছিল যারা সেলাই মেশিন তৈরী করত।

## তথ্যসূত্র

বিষয়শ্রেণী:মস্কো অব্লাস্টের শহর ও নগর
বিষয়শ্রেণী:মস্কো গভর্নরেট
লিটল ম্যাগাজিন পুরস্কার

**লিটল ম্যাগাজিন পুরস্কার** পশ্চিমবঙ্গের একটি সাহিত্য পুরস্কার। ১৯৯৮ সাল থেকে এই পুরস্কার চালু হয়। ২০০৬ সাল পর্যন্ত একটি পত্রিকা এই পুরস্কার পেত। ২০০৭ সাল থেকে বছরে দু'টি পত্রিকাকে এই পুরস্কার দেওয়া হচ্ছে। এই পুরস্কারে সম্মানিত লিটল ম্যাগাজিনগুলি হল:

## পাদটীকা

----

বিষয়শ্রেণী:বাংলা সাহিত্য পুরস্কার
বিষয়শ্রেণী:পশ্চিমবঙ্গের সাহিত্য পুরস্কার
উইনিং (ব্যান্ড)

**উইনিং** বাংলাদেশের একটি ব্যান্ড যা ১৯৮৩ সালের ১লা জানুয়ারি গঠিত হয়। ব্যান্ডটি ৯০-এর দশকে বাংলাদেশে জনপ্রিয়তা অর্জন করে।

## ইতিহাস
৭০-এর দশকে পপ সম্রাট আজম খানের ব্যান্ডের কিছু সদস্য সিদ্ধান্ত নেন নিজেরা কিছু গান করার।তখন ১৯৮৩ সালে উইনিং ব্যান্ডটি গঠিত হয় যার সদস্য ছিলেন হায়দার হোসেন (গিটার ও ভোকাল),মিতুল(গিটার ও ভোকাল),
রঞ্জন (ড্রামস ও ভোকাল,শেলী (বেজ গিটার),রানা (কি-বোর্ড),ফাহিম (ইংরেজি গানের ভোকাল)।তারা নির্জর নামের একটি টিভি অনুষ্ঠানে প্রথম অংশ নেন। ১৯৮৪ থেকে ১৯৮৫ সালের ভেতর ব্যান্ডের সদস্য মিতুল, হায়দার, ফাহিম ও রানা আমেরিকাতে পাড়ি জমান উন্নত জীবন এবং পড়াশোনার জন্য। তখন ব্যান্ডে কিছু সদস্য যোগ দেন ।১৯৮৫ সালে বাবু গিটারে ও ভোকালে ,রেজা রিদম গিটারে ও ভোকালে যোগ দেন, রেজা খান গিটার ও কি-বোর্ডে এবং বিপ্লব ১৯৮৬ সালে কি-বোর্ডে যোগ দেন।
## উইনিং
১৯৮৬-৮৭ সালের দিকে উইনিং ব্যান্ড তাদের মূল ভোকালের খোঁজ শুরু করে। তখন বর্তমানে নগর বাউল ব্যান্ডের জেমসকে তারা কিছু সময়ের জন্য ব্যান্ডের সাথে অনুশীলনে রাখে।পরে ১৯৮৭ সালে চন্দন ব্যান্ডে যোগ দেয় গিটারিস্ট ও ভোকাল হিসেবে।

১৯৮৮ সালে রঞ্জন ক্রিকেট খেলতে গিয়ে আহত হয়ে আংগুল ভেঙ্গে ফেলেন এবং আর ড্রামস বাজাতে সক্ষম ছিলেন না । এ অবস্থাতে টিপু ব্যান্ডে যোদ দেন ড্রামার হিসেবে।১৯৯১ সালে তাদের সেলফ টাইটেল অ্যালবাম উইনিং বের হয় এবং বাবু ও রেজা ব্যান্ড ত্যাগ করেন।তখন ব্যান্ডের নতুন সদস্য হিসেবে যোগ দেয় কি-বোর্ডে বিপ্লব ও সজল ম্যানেজার।

## অচেনা শহর
১৯৯১ সাল থেকে ১৯৯৪ সাল ছিল ব্যান্ডের জন্য সবচেয়ে সফল সময়। এসময় তারা বিভিন্ন কনসার্টে অংশ নেয়।১৯৯৪ সালে ব্যান্ডে আবার ভাঙ্গণ দেখা দেয়। রঞ্জন সিদ্ধান্ত নেন ব্যান্ড থেকে বিরতি নেয়ার, শেলী সিলেটে চা-বাগানে তার কর্মজীবন শুরু করে ও সজল তার ব্যবসা নিয়ে ব্যস্ত হয়ে পড়েন।এ সময় দলে যোগ দেন মবিন যিনি পরে সড়ক দুর্ঘটনাতে নিহত হন।১৯৯৪ সালে ব্যান্ডের ২য় অ্যালবাম অচেনা শহর মুক্তি পায়।১৯৯৫ সাল থেকে ১৯৯৭ সাল পর্যন্ত ব্যান্ডে অনেক পরিবর্তন হয়।টিপু ব্যান্ড ত্যাগ করলে তার জায়গায় আসেন ইমন, মবিন ব্যান্ড ত্যাগ করেন শব্দ প্রকৌশলী হিসেবে কাজ করার জন্য। এসময় বর্তমানে মাইলস ব্যান্ডের সদস্য জুয়েল ব্যান্ডে কিছুদিন কাজ করেন।সবশেষে মোর্শেদ বেজ গিটারিস্ট হিসেবে এবং ভোকাল ও গিটারিস্ট রাসেল ব্যান্ডে যোগ দেয়।  ১৯৯৮ সালে ইমন ব্যান্ড ত্যাগ করেন ও চন্দন ব্যান্ড ছেরে ১ বছরের জন্য ইংল্যান্ডে উচ্চ শিক্ষার জন্য পাড়ি জমান। এসময় ব্যান্ডের কার্যক্রম স্থবির হয়ে পড়ে।২০০০ সালে শেরাটনে উইনিং ব্যান্ডের নেসক্যাফে আনপ্লাগড কনসার্টটি ভীষণ সফল হয়।

## উইনিং প্রবাসে
২০০০ সালের জুলাই মাসে চন্দন কানাডাতে অভিবাসী হিসেবে পাড়ি জমান এবং সেখানে উইনিং ব্যান্ডের প্রতিষ্ঠাতা সদস্য রঞ্জনের সাথে দেখা করেন।এদিকে বাংলাদেশেও উইনিং ব্যান্ড কাজ চালিয়ে যায় চন্দনকে ছাড়াই।কানাডাতে চন্দনও উইনিং ব্যান্ড চালিয়ে নেন এবং ২০০৩ সালে উইনিং প্রবাসে নামের অ্যালবাম বের করেন। বাংলাদেশেও চন্দনবিহীন উইনিং একটি অ্যালবাম ওই বছরই বের করে।কানাডাতে উইনিং মন্ট্রিল, অটোয়াসহ বিভিন্ন রাজ্যে কনসার্ট করে প্রবাসী বাংলাদেশী সম্প্রদায়ের জন্য।
২০১১ সালের ১লা জানুয়ারি উইনিং ব্যান্ডের পুনঃমিলনী হয় এবং সেখানে কনসার্ট ও গানের সিডি প্রকাশিত হয়।‘হৃদয় ভরে ভালবাসা’ নামের একটি একক অ্যালবাম করেছেন ব্যান্ডের ভোকাল চন্দন ২০১১ সালে অগ্নিবীণার ব্যানারে।
## প্রকাশিত অ্যালবাম
* উইনিং (১৯৯১)
* অচেনা শহর (১৯৯৪) 
* উইনিং প্রবাসে (২০০৩)

## বর্তমান সদস্য
* চন্দন
* কিরণ
* রঞ্জন
* পল
* শমী
* অ্যালিস (শারিফ)
## তথ্যসূত্র


বিষয়শ্রেণী:বাংলাদেশী সঙ্গীত দল
জেমস ব্লান্ট

**জেমস হিলার ব্লাউন্ট** (জন্ম ২২ ফেব্রুয়ারি ১৯৭৪), **জেমস ব্লান্ট** হিসেবে অধিক পরিচিত, একজন ইংলিশ কণ্ঠশিল্পী এবং সাবেক সেনাবাহিনীর কর্মকর্তা। তার প্রথম অ্যালবাম *ব্যাক টু বেডল্যাম* এবং দুইটি একক সঙ্গীত, ইউ আর বিউটিফুল ও গুডবাই মাই লাভার তাকে খ্যাতি এনে দেয়। ২০০৬ পর্যন্ত জেমস ব্লান্ট পাঁচটি গ্র্যামি এ্যাওয়ার্ডের জন্য মনোনীত হন। পরবর্তি বছরে তিনি তার দ্বিতীয় অ্যালবাম *অল দ্য লস্ট সোল্‌স* প্রকাশ করেন। তার তৃতীয় অ্যালবাম *সাম কাইন্ড অফ ট্রাবল* ২০১০ এর নভেম্বরে প্রকশিত হয়। জেমস ব্লান্ট বিশ্বব্যাপী ১৫ মিলিয়নেরও অধিক অ্যালবাম বিক্রয় করেছেন।

ব্লান্ট ন্যাটো-এর অধীনে ১৯৯৯ সালে কসভোতে সংঘর্ষ চলাকালে দায়িত্ব পালন করেছেন। ২০০৯ এর ৪ অক্টোবর নাগাদ, ব্লান্ট-এর প্রধান বাড়ি স্পেনের ইবিজা দ্বীপে।

## প্রথম জীবন
জেমস ব্লান্ট ইংল্যান্ডের উইল্টশায়ারের একটি সেনা হাসপাতালে জন্মগ্রহণ করেন। তিনি তার বাবা-মায়ের প্রথম সন্তান। তার মায়ের নাম জেন এ. এফ. এবং বাবার নাম চার্লস ব্লাউন্ট। জেমস তার শৈশবকালের অধিকাংশ সময় ইংল্যান্ড, সাইপ্রাস এবং জার্মানিতে কাটিয়েছেন। তার বাবা ছিলেন ব্রিটিশ সেনাবাহিনীর একজন কর্নেল ও মিলিটারি হেলিকপ্টার পাইলট।

জেমস ব্লান্টের দুইজন ছোট ভাই-বোন রয়েছে। ব্লান্ট তার বাবার কাছ থেকে পাইলট হবার আকাঙ্খা লাভ করেন। তিনি মাত্র ১৬ বছর বয়সে পাইলটের লাইসেন্স লাভ করেন। সেনাবাহিনীর চাকরির ক্ষেত্রে ব্লাউন্ট পরিবারের সুদীর্ঘকালের ইতিহাস আছে। ব্লান্ট ইন্ডিপেন্ডেন্ট স্কুলে তার প্রাতিষ্ঠানিক শিক্ষা লাভ করেন। সাত বছর বয়সে তিনি বার্কশায়ারের এলস্ট্রি স্কুলে ভর্তি হন। এরপরে তিনি লন্ডনের উত্তর-পশ্চিমে অবস্থিত হ্যারো স্কুলে ভর্তি হন। এই বিদ্যালয় থেকে তিনি ইউনিভার্সিটি অফ ব্রিস্টলে সেনাবাহিনী-সমর্থিত একটি আসন লাভ করেন। এখানে তিনি বায়বান্তরীক্ষ নির্মাণ প্রকৌশল বিষয়ে পড়ালেখা করেন। পরবর্তিতে তিনি সমাজবিজ্ঞান বিষয়ে পরেন। ১৯৯৬ সালে তিনি সমাজবিজ্ঞানে স্নাতক ডিগ্রী লাভ করেন।

## তথ্যসূত্র

## আরও পড়ুন
* TV interview with ''The Hour'' on CBC
* James Blunt interview and video on and ''POP''

## বহিঃসংযোগ

* JamesBlunt.com অফিশিয়াল ওয়েবসাইট
* 
* 

বিষয়শ্রেণী:ইংরেজ সঙ্গীতশিল্পী
বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আটলান্টিক রেকর্ডসের শিল্পী
বিষয়শ্রেণী:এমটিভি ইএমএ বিজয়ী
বিষয়শ্রেণী:ব্রিট পুরস্কার বিজয়ী
বিষয়শ্রেণী:ওয়ার্নার মিউজিক গ্রুপের শিল্পী
বিষয়শ্রেণী:ইকো সঙ্গীত পুরস্কার বিজয়ী
বিষয়শ্রেণী:ইংরেজ বহু-যন্ত্রবাদক
বিষয়শ্রেণী:ইংরেজ পিয়ানোবাদক
বিষয়শ্রেণী:ইংরেজ পুরুষ গিটারবাদক
বিষয়শ্রেণী:ব্রিটিশ পুরুষ পিয়ানোবাদক
বিষয়শ্রেণী:ইংরেজ গায়ক-গীতরচয়িতা
বিষয়শ্রেণী:ইংরেজ কিবোর্ডবাদক
বিষয়শ্রেণী:ব্রিস্টল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ইংরেজ সঙ্গীতশিল্পী
বিষয়শ্রেণী:২১শ শতাব্দীর ইংরেজ সঙ্গীতশিল্পী
বিষয়শ্রেণী:ইংরেজ গায়ক
বিষয়শ্রেণী:ইংরেজ সঙ্গীতশিল্পী-গীতরচয়িতা
বিষয়শ্রেণী:আইভোর নোভেলো পুরস্কার বিজয়ী
বিষয়শ্রেণী:বিশ্ব সঙ্গীত পুরস্কার বিজয়ী
বিষয়শ্রেণী:ইংরেজ পপ সঙ্গীতশিল্পী
বিষয়শ্রেণী:এমটিভি ভিডিও মিউজিক অ্যাওয়ার্ড বিজয়ী
বিষয়শ্রেণী:রয়্যাল মিলিটারি একাডেমী স্যান্ডহার্স্টের স্নাতক
বিষয়শ্রেণী:হ্যারো স্কুলে শিক্ষিত ব্যক্তি
বিষয়শ্রেণী:২০শ শতাব্দীর ব্রিটিশ সেনা কর্মকর্তা
আমানুল হক

**আমানুল হক** (১৯২৫ - ৩রা এপ্রিল ২০১৩) একজন বাংলাদেশী আলোকচিত্রশিল্পী যিনি ভাষা আন্দোলনের সময় চিত্র ধারণে গুরুত্বপূর্ণ ভূমিকা পালন করেছিলেন। তার তোলা রফিকউদ্দিনের মাথায় গুলিবিদ্ধ ছবিটি পরবর্তীতে প্রমাণ করেছে যে, আন্দোলন ছত্রদের উপর পুলিশ হত্যার উদ্দেশ্যে গুলি ছুড়েছিল। পরবর্তীতে চলচ্চিত্রকার সত্যজিৎ রায়ের পথের পাঁচালিসহ বিভিন্ন চলচ্চিত্রে তিনি স্থির চিত্রগ্রাহক হিসেবে কাজ করেন। এছাড়া তিনি শেখ মুজিবুর রহমান ও তাজউদ্দীন আহমদের বিভিন্ন সময়ের ছবি তুলেছেন। ২০১১ সালে বাংলাদেশ সরকার তাকে একুশে পদক প্রদান করে।

## প্রাথমিক জীবন
আমানুল হক সিরাজগঞ্জের শাহজাদপুর গ্রামে ১৯২৫ সালে জন্ম গ্রহণ করেন। তার বাবার অণুপ্রেরণায় ছোটবেলা থেকেই তিনি আঁকাআঁকি করতেন। পরবর্তীতে আর্ট কলেজে লেখাপড়াও করেছেন। পরে তিনি চাকরি পান ঢাকা মেডিকেল কলেজে আর্টিস্ট কাম ফটোগ্রাফার পদে। মানবদেহের বিভিন্ন অঙ্গ-প্রত্যঙ্গ তিনি এঁকে দিতেন মেডিকেলের শিক্ষার্থীদের জন্য।

## ভাষা আন্দোলন ও আলোকচিত্র ধারণ
তিনি ১৯৫২ সালে ভাষা আন্দোলনের সঙ্গে জড়িয়ে পড়েন। ১৯৫২ সালের ২১শে ফেব্রুয়ারিতে ভাষা আন্দোলনের সময় তিনি তার ক্যামেরা পকেটে লুকিয়ে রেখেছিলেন। ভাষা আন্দোলনে বিক্ষোভরত শিক্ষার্থীদের উপর পুলিশ গুলি ছুড়ে। গুলিতে নিহত অনেক শিক্ষার্থীদের ঢাকা মেডিকেল কলেজ হাসপাতালে নিয়ে আসা হয়। এরমধ্যে রফিকউদ্দিনের মাথায় গুলিবিদ্ধ লাশও ছিলো। সেসময় আমানুল হকের সাথে আন্দোলনের আরও ছবি তুলছিলেন জাতীয় অধ্যাপক এবং তৎকালীন ঢাকা বিশ্ববিদ্যালয়ের শিক্ষার্থী রফিকুল ইসলাম। রফিকুল ইসলামের ক্যামেরায় ফিল্ম না থাকায় আমানুল হকই মাথায় গুলিবিদ্ধ রফিকের লাশের একমাত্র ছবিটি তুলেন যা পরবর্তীতে ঐতিহাসিক প্রমাণ হিসেবে সংরক্ষিত হয়।

ছবিটির তিনটি কপি করা হয় যার একটি দেয়া হয় এ.এস.এম মোহসিনকে, মাজেদ খানকে (ইসলামের ইতিহাস বিভাগ, ঢাকা বিশ্ববিদ্যালয়) এবং শেষ কপিটি দেয়া হয় দৈনিক আজাদে প্রকাশের জন্য যিদিও আজাদ পত্রিকায় ছবিটি তখন ছাপা হয়নি। ছাত্ররা ছবিটি ব্যবহার করে লিফলেট ছাপায় এবং পুলিশ ছবিটি বাজেয়াপ্ত ও নিষিদ্ধ করে। অনেক পরে সাপ্তাহিক বিচিত্রার প্রচ্ছদে ছবিটি পুনঃপ্রকাশিত হয়।

## পরবর্তী জীবন
১৯৫২ সালে ভাষা আন্দোলনের ছবি তুলে আমানুল হক পরিচিত হয়ে উঠেন। ১৯৫৭ সালে টাঙ্গাইলের কাগমারীতে মওলানা আবদুল হামিদ খান ভাসানীর মহাসম্মেলনে তার আলোকচিত্রের একটি প্রদর্শনী হয়েছিল। সেখানে এসেছিলেন ভারত থেকে সাংবাদিক হিসেবে কবি সুভাষ মুখোপাধ্যায় এবং লেখক তারাশঙ্কর বন্দ্যোপাধ্যায়। ১৯৫৪ সালের যুক্তফ্রন্ট নির্বাচনের সময় আমানুল হকের তোলা শহীদ রফিকের ছবিটি পোস্টার করে মুসলিম লীগের বিরুদ্ধে প্রচার করা হয়েছিল।

ছবিটির আলোকচিত্রী হিসেবে তৎকালীন সরকারের রোষানলে পরে তিনি কলকাতা পাড়ি জমান। সেখানে সুভাষ মুখোপাধ্যায়ের সহযোগিতায় ১৯৫৯ সালে সত্যজিত রায়ের সাথে পরিচিত হন। পরবর্তীতে সত্যজিৎ রায়ের পথের পাঁচালিসহ বিভিন্ন চলচ্চিত্রে তিনি স্থির চিত্রগ্রাহক হিসেবে কাজ করেন। বাংলাদেশ স্বাধীন হলে তিনি বাংলাদেশে চলে আসেন এবং ঢাকায় বসবাস করা শুরু করেন।

## সন্মাননা
আমানুল হক ২০১১ সালে একুশে পদক লাভ করেন।

## তথ্যসূত্র

বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:২০১৩-এ মৃত্যু
বিষয়শ্রেণী:১৯২৫-এ জন্ম
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:শিল্পকলা পদক বিজয়ী
বিষয়শ্রেণী:১৯২০-এর দশকে জন্ম
বিষয়শ্রেণী:বাংলাদেশী আলোকচিত্রশিল্পী
আনুষ্ঠানিক শিক্ষা

থাম্ব|সিয়েরালিওনে একটি নতুন নির্মিত মাধ্যমিক স্কুলে ক্লাস চলছে
**আনুষ্ঠানিক শিক্ষা** বলতে স্কুল, কলেজ, বিশ্ববিদ্যালয় প্রভৃতি প্রতিষ্ঠানের মাধ্যমে ধারাবাহিক এবং ক্রম উচ্চস্তরে বিন্যস্ত শিক্ষাব্যবস্থাকে বোঝানো হয়। আনুষ্ঠানিক শিক্ষাব্যবস্থার একটি সুনির্দিষ্ট কাঠামো থাকে। শিক্ষার্থী একটি বয়সে আনুষ্ঠানিক উপায়ে শিক্ষা অর্জন শুরু করে এবং ধারাবাহিকভাবে ধাপে ধাপে অগ্রসর হতে থাকে। শিক্ষা গ্রহণের উপায় দুই রকম হতে পারে __ আনুষ্ঠানিক শিক্ষা এবং অনানুষ্ঠানিক শিক্ষা। আনুষ্ঠানিক শিক্ষা এবং অনানুষ্ঠানিক শিক্ষার মাঝে ব্যবধান হলো আনুষ্ঠানিক শিক্ষা নির্দিষ্ট শিক্ষা প্রতিষ্ঠানে সম্পাদিত হয়,যেখানে দক্ষ শিক্ষকগণ ছাত্র-ছাত্রীদের শিক্ষা দিয়ে থাকেন এবং অনানুষ্ঠানিক শিক্ষা হলো সেই শিক্ষা যেখানে ছাত্র-ছাত্রীদের শিক্ষা প্রতিষ্ঠানের বাহিরে যেমন
 জাদুঘর,  বিখ্যাত জায়গা, বাসা, বা অন্য কোন উপায়ে শিক্ষা দেওয়া হয়। আনুষ্ঠানিক শিক্ষা বা নিয়ম তান্ত্রিক শিক্ষার নিয়ম গত ধারাবাহিক প্রক্রিয়া। কিন্তু অআনুষ্ঠানিক শিক্ষা বা অনিয়ম তান্ত্রিক শিক্ষা নির্দিষ্ট কোন নিয়ম বহন করে না, এটি ইচ্ছামত গ্রহণ করা যায়।

## আনুষ্ঠানিক শিক্ষার কাঠামো স্তর
বাংলাদেশে ১৯৭৪ সালের শিক্ষা কমিশন রিপোর্টের আলোকে ১৯৭৭ সালে প্রণীত হয় আনুষ্ঠানিক শিক্ষার জন্য নতুন শিক্ষাক্রম ও পাঠ্যসূচী।

## তথ্যসূত্র

(Formal Education)- Part 2
আনুষ্ঠানিক শিক্ষা মূলত, শিক্ষা প্রতিষ্ঠানকেন্দ্রিক। অর্থাৎ বিভিন্ন শিক্ষা প্রতিষ্ঠানকেন্দ্রিক নির্ধারিত শিক্ষাক্রম ভিত্তিক যে শিক্ষা ধারা প্রবর্তিত হয়েছে তাকেই আনুষ্ঠানিক শিক্ষা বা Formal Education বলে। যেমন: স্কুল, কলেজ, মাদ্রাসা ও ইউনিভার্সিটির শিক্ষা ইত্যাদি।
শিক্ষার ইতিহাস পর্যালোচনা করে দেখা গেছে, পৃথিবীতে প্রথম ধর্মালয় কেন্দ্রিক আনুষ্ঠানিক শিক্ষা কার্যক্রম শুরু হয়েছে। তখনকার শিক্ষা ছিল ধর্মশিক্ষা। ধর্মগুরুগণ তা পরিচালোনা করতেন। প্রাচীন রাজা, বাদশা, সম্রাটগণ তার পৃষ্ঠপোষকতা করতেন। প্রাচীন গ্রিক, রোমান, মিশরীয়, চৈনিক, পারস্য ও ভারতীয় সভ্যতায় এ ধরনের শিক্ষা ব্যবস্থার নজীর পাওয়া যায়। এর আরো অনেক পরে আধা ধর্মীয় এবং তার পরবর্তীতে পার্থিব শিক্ষার প্রচলন হয়। ধর্মীয় প্রাতিষ্ঠানিক শিক্ষার বাইরে প্রথম প্রাতিষ্ঠানিক পার্থিব শিক্ষা শুরু হয় প্রাচীন গ্রিকের এথেন্স নগরীতে মহান গ্রিক দার্শনিক প্লেটো এর মাধ্যমে। তিনি ছিলেন সক্রেটিসের সুযোগ্য শিষ্য। সক্রেটিসের অনাকাঙ্ক্ষিত মৃত্যুদন্ডের পর তার সুযোগ্য শিষ্য এথেন্স রাজপুত্র প্লেটো, মানুষের মুখে মুখে থাকা সক্রেটিসের জ্ঞান দর্শনকে প্রাতিষ্ঠানিকভাবে চর্চা করার জন্য এথেন্সে প্রতিষ্ঠা করেন পৃথিবীর প্রথম শিক্ষালয় "Oucadamy (অ্যাকাডেমি)"। প্লেটো নিজেই ছিলেন এ অ্যাকাডেমির অধক্ষ। পরবর্তীতে প্লেটোর সুযোগ্য শিষ্য এরিস্টটল প্রাচীন গ্রিক সভ্যতার লীলাভূমিতেই প্রতিষ্ঠা করেন, পৃথিবীর প্রথম আবাসিক বিশ্ববিদ্যালয় "লাইসিয়াম (Lycium)"। যেখানে পৃথিবীর বিভিন্ন অঞ্চল থেকে শিক্ষার্থীরা জ্ঞানচর্চার জন্য আসতো। এরপর রোমান, পারস্য ও মিশরীয় সভ্যতার ক্রমবিনর্তনের মধ্য দিয়ে পৃথিবীতে ইউরোপীয় সভ্যতার বিস্তার ঘটে। যেখান থেকে আধুনিক School, College, University এবং Madrasa ইত্যাদি প্রতিষ্ঠান গড়ে ওঠে। পরবর্তিতে এগুলোই প্রাতিষ্ঠানিক শিক্ষার জ্ঞানচর্চা কেন্দ্র হিসেবে প্রতিষ্ঠিত হয়। যাদেরকে আমরা বর্তমানে আনুষ্ঠানিক শিক্ষার প্রতিষ্ঠান রুপে গ্রহণ করছি।


বিষয়শ্রেণী:শিক্ষা
ইনস্টিটিউট অব লেদার ইঞ্জিনিয়ারিং এন্ড টেকনোলজি

**ঢাকা বিশ্ববিদ্যালয়ের লেদার ইঞ্জিনিয়ারিং এন্ড টেকনোলজি ইন্সটিটিউট** লেদার বিষয়ে উচ্চতর গবেষণার জন্য ১৯৪৯ সালে আত্মপ্রকাশ করে। আয়তনের দিক দিয়ে এটি ঢাকা বিশ্ববিদ্যালয়ের সর্ববৃহৎ ইনস্টিটিউট। চামড়া শিল্প সম্পর্কিত গবেষণায় প্রতিষ্ঠালগ্ন থেকেই এই ইন্সটিটিউট অনন্য ভূমিকা পালন করে আসছে। ঢাকা বিশ্ববিদ্যালয়ে ক ইউনিটে ভর্তি পরীক্ষা দেয়ার মাধ্যমে বিএসসি (ইঞ্জিনিয়ারিং) কোর্সে লেদার ইঞ্জিনিয়ারিং, ফুটওয়্যার ইঞ্জিনিয়ারিং এবং লেদার প্রোডাক্টস ইঞ্জিনিয়ারিং বিভাগে ভর্তি কার্যক্রম সম্পন্ন করে থাকে ঢাকা বিশ্ববিদ্যালয়।

## ইতিহাস
পূর্ব পাকিস্তানের জনগণকে চামড়া ও চামড়াজাত শিল্পে কারিগরিভাবে দক্ষ জনসম্পদ হিসেবে গড়ে তোলার উদ্দেশ্যে ১৯৪৭ সালে পূর্ব পাকিস্তানে ইস্ট বেঙ্গল ট্রেনিং ইনস্টিটিউট নামের একটি প্রতিষ্ঠান প্রতিষ্ঠিত হয়। ১৯৪৯ সালের ১০ জুন থেকে এই প্রতিষ্ঠানের একাডেমিক কার্যক্রম শুরু হয়। ১৯৫২ সালে ইস্ট পাকিস্তান ইনস্টিটিউট অব লেদার টেকনোলজি নামে এর নতুন নাম দেওয়া হয়। ১৯৭৯ সাল পর্যন্ত এখানে ডিপ্লোমা, সার্টিফিকেট কোর্স এবং কারিগরি পর্যায়ের শিক্ষা ব্যবস্থা চালু ছিল। অর্থনীতিতে চামড়া শিল্পের অবদানের কথা চিন্তা করে বাংলাদেশ সরকার আধুনিক যন্ত্রপাতি ও উন্নত সিলেবাসে মাধ্যমে ১৯৮০ সালে এই প্রতিষ্ঠানটিকে ঢাকা বিশ্ববিদ্যালয়ের বিজ্ঞান অনুষদের অধীনে নিয়ে আসে। ২০১১ সালে এই প্রতিষ্ঠানটিকে ঢাকা বিশ্ববিদ্যালয়ের একটি ইনস্টিটিউট করা হয় এবং এর নামকরণ করা হয় “ইনস্টিটিউট অব লেদার ইঞ্জিনিয়ারিং এন্ড টেকনোলজি, ঢাকা বিশ্ববিদ্যালয় ”।

## বিভাগ সমূহ
স্নাতক পর্যায়ে নিমোক্ত তিনটি বিষয়ে শিক্ষা দান করা হয়ঃ
* বিএসসি ইন লেদার ইঞ্জিনিয়ারিং
* বিএসসি ইন ফুটওয়্যার ইঞ্জিনিয়ারিং
* বিএসসি ইন লেদার প্রোডাক্টস ইঞ্জিনিয়ারিং

স্নাতকোত্তর পর্যায়ে তিনটি বিষয়েই শিক্ষা দান করা হচ্ছেঃ

* এমএসসি ইন লেদার ইঞ্জিনিয়ারিং
* এমএসসি ইন ফুটওয়্যার ইঞ্জিনিয়ারিং
* এমএসসি ইন লেদার প্রোডাক্টস ইঞ্জিনিয়ারিং

## ভর্তি প্রক্রিয়া
ইনস্টিটিউট অব লেদার ইঞ্জিনিয়ারিং এন্ড টেকনোলজির ভর্তি পরীক্ষা ঢাকা বিশ্ববিদ্যালয়ের “ক” ইউনিট এর মাধ্যমে নেয়া হয়। এই ইনস্টিটিউটে প্রতিটি বিভাগে ৪০টি করে মোট ১২০টি আসন ছিল যা এখন প্রতি বিভাগে ১০ টি করে আসন বৃদ্ধি করে সর্বমোট ১৫০ টি করা হয়েছে। ২০১০-২০১১ শিক্ষাবর্ষে এই প্রতিষ্ঠানটি কোন ছাত্রকে ভর্তি করেনি।

## আবাসন
ঢাকা বিশ্ববিদ্যালয়ের ইনস্টিটিউট অব লেদার ইঞ্জিনিয়ারিং এন্ড টেকনোলজির জন্য ঢাকার হাজারীবাগে ঢাকা বিশ্ববিদ্যালয়ের আবাসিক এলাকা রয়েছে।  ছাত্রদের জন্য ড. কুদরাত-ই-খুদা হোস্টেল এবং ছাত্রীদের জন্য শহীদ অ্যাথলেট সুলতানা কামাল হোস্টেল রয়েছে।

## তথ্যসূত্র

বিষয়শ্রেণী:ঢাকা বিশ্ববিদ্যালয়ের অনুষদ ও ইনস্টিটিউট
বিষয়শ্রেণী:১৯৪৯-এ পূর্ব পাকিস্তানে প্রতিষ্ঠিত
বিষয়শ্রেণী:১৯৪৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার শিক্ষাপ্রতিষ্ঠান
বিষয়শ্রেণী:চামড়া শিল্প
ওপেন সোর্স অপারেটিং সিস্টেমসমূহের মধ্যে তুলনা

এই নিবন্ধে টেবিলের মাধ্যমে ফ্রি সফটওয়্যার/ মুক্ত সোর্স অপারেটিং সিস্টেমের মধ্যে পার্থক্য দেখানো হয়েছে। এখানে বৈশিষ্টগুলি নিয়ে আলোচনা করা হয়েছে সেগুলি সর্বশেষ সংস্করণের নয়, বরং প্রথম বা প্রথম দিকের সংস্করণগুলির মধ্যে তুলনা করা হয়েছে।

## সাধারণ তথ্য

## যে সকল আর্কিটেকচার সমর্থন করে

## হার্ডওয়্যার সমর্থন
### সাধারণ

### নেটওয়ার্কিং

## নেটওয়ার্ক প্রযুক্তি

## ফাইল সিস্টেম সমর্থন

## ফাইল সিস্টেমের বৈশিষ্ট

## নিরাপত্তা বৈশিষ্ট

## আরও দেখুন

* বার্কলে সফটওয়্যার ডিস্ট্রিবিউশন
* অপারেটিং সিস্টেমসমূহের তুলনা
* Comparison of Linux distributions
* Comparison of BSD operating systems
* Comparison of kernels
* Comparison of file systems
* Comparison of platform virtual machines
* Comparison of x86 DOS operating systems
* List of operating systems
* Live CD
* মাইক্রোসফট উইন্ডোজ
* RTEMS
* ইউনিক্স
* ইউনিক্স-লাইক

## তথ্যসূত্র

## বহিঃসংযোগ
* Unix History
* Windows History
* The FreeBSD home page
* Info on FreeBSD (last updated March 21, 2004)
* The OpenBSD home page
* Info on OpenBSD (last updated February 17, 2002)
* The NetBSD home page
* Info on NetBSD (last updated February 17, 2002)
* Apple's Mac OS X site
* Info on Mac OS X (last updated March 4, 2002)
* Info on Mac OS X Server (last updated February 14, 2002)
* The DragonFly BSD home page
* The RTEMS home page
* Operating System Technical Comparison

### ইমুলেটর ইমেজসমূহ
* Haiku Build Factory

### সফটওয়্যার এবং প্যাকেজ সমূহ
* freshmeat - প্রধানত লিনাক্স
* FreeBSD Ports - ফ্রি বিএসডি
* FRESHports - ফ্রি বিএসডি
* OpenBSD packages and ports - ওপেন বিএসডি
* pkgsrc - নেট বিএসডি, লিনাক্স, ফ্রি বিএসডি, সোলারিস, ডারউইন
* OpenSolaris Download Center - ওপেন সোলারিস
* Nexenta OS packages - ওপেন সোলারিস
* Autopackage  - লিনাক্স
* Klik - লিনাক্স
* OpenPKG - লিনাক্স, ফ্রি বিএসডি, নেট বিসএডি, সোলারিস
* DarwinPorts - ডারউইন
* MINIX 3 - Software - মিনিক্স
* FreeDOS - Software - ফ্রি ডজ
* FSF/UNESCO Free Software Directory - GNU Mach/GNU Hurd, Linux
* ReactOS Support Database - ReactOS
* Free Software ported to RTEMS 
* Kamidake (site gone) Kamidake (archive.org) - Syllable

বিষয়শ্রেণী:মুক্ত সফটওয়্যার
বিষয়শ্রেণী:অপারেটিং সিস্টেমের তুলনা
বিষয়শ্রেণী:মুক্ত সফটওয়্যারের অপারেটিং সিস্টেম
প্রসন্নকুমার ঠাকুর

**প্রসন্নকুমার ঠাকুর** (২১ ডিসেম্বর, ১৮০১ - ৩০ অগস্ট, ১৮৬৮) ছিলেন ঊনবিংশ শতাব্দীর এক সমাজ সংস্কারক। তিনি ছিলেন হিন্দু কলেজের (অধুনা প্রেসিডেন্সি বিশ্ববিদ্যালয়) অন্যতম প্রতিষ্ঠাতা গোপীমোহন ঠাকুরের পুত্র। তিনি ঠাকুর পরিবারের পাথুরিয়াঘাটা শাখার সদস্য ও তৎকালীন হিন্দুসমাজের একজন রক্ষণশীল নেতা ছিলেন।

## জীবন
প্রসন্নকুমার স্বগৃহে ও শেরবার্ন'স স্কুলে লেখাপড়া শেখেন। ১৮১৭ সালে হিন্দু কলেজ প্রতিষ্ঠিত হলে তিনি সেখানেও ভর্তি হন। স্মৃতিশাস্ত্র ও পাশ্চাত্য আইনবিদ্যায় তিনি বিশেষ পাণ্ডিত্য অর্জন করে দেওয়ানি আদালতে আইনব্যবসা শুরু করেন। কিছুকাল পরে তিনি সরকারি আইনজীবী নিযুক্ত হন। ১৮৫০ সালে পারিবারিক সম্পত্তি দেখাশোনার উদ্দেশ্যে তিনি সেই পদ থেকে ইস্তফা দেন। ১৮৫৪ সালে ভাইসরয় কাউন্সিল গঠিত হলে তিনি ক্লার্ক-অ্যাসিস্ট্যান্ট রূপে সেই পরিষদে যোগ দিয়েছিলেন। সমসাময়িক যুগে তিনি ছিলেন একজন গণ্যমান্য ধনী বাঙালি।

## কর্মকাণ্ড
প্রসন্নকুমার ঠাকুর ছিলেন ১৮২৩ সালে প্রতিষ্ঠিত রক্ষণশীল সংস্থা "গৌড়ীয় সমাজ"-এর প্রতিষ্ঠাতা-সম্পাদক। তা সত্ত্বেও তিনি রামমোহন রায়ের সতীদাহ প্রথা-বিলোপ আন্দোলনে অংশ গ্রহণ করেছিলেন। ১৮৩০ সালের ব্রাহ্মসভার অছি সনদ অনুযায়ী, প্রসন্নকুমার ছিলেন উক্ত সভার প্রথম যুগের একজন অছি। অপৌত্তলিকতাবাদী রামমোহনের অনুগামী হয়েও গৃহে দুর্গোৎসব করায়, ডিরোজিও তার তীব্র সমালোচনা করেছিলেন।

প্রসন্নকুমার সেই যুগে একাধিক সংগঠনের সঙ্গে যুক্ত ছিলেন। দ্বারকানাথ ঠাকুরের সঙ্গে ল্যান্ডহোল্ডার্স সোসাইটি ও ব্রিটিশ ইন্ডিয়ান অ্যাসোসিয়েশন প্রতিষ্ঠায় তিনি সক্রিয় ভূমিকা গ্রহণ করেছিলেন। ১৮৬৭ সালে তিনি ব্রিটিশ ইন্ডিয়ান অ্যাসোসিয়েশনের সভাপতিও হয়েছিলেন।

শিক্ষাবিস্তারেও তিনি গুরুত্বপূর্ণ ভূমিকা গ্রহণ করেছিলেন। তার দানের অর্থে কলকাতা বিশ্ববিদ্যালয়ের বিখ্যাত "ঠাকুর আইন অধ্যাপক" পদটি সৃষ্টি হয়। জমিদারদের মুখপাত্র হিসাবে তিনি নীতিগতভাবে সিপাহী বিদ্রোহের বিরোধিতা করেন। ব্রিটিশ সরকার ১৮৬৬ সালে তাকে "সিএসআই" উপাধি প্রদান করেছিল। তার লেখা দু'টি বই হল *অ্যান অ্যাপিল টু কান্ট্রিমেন* ও *টেবিল অফ সাকসেশন অ্যাকর্ডিং টু হিন্দু ল অফ বেঙ্গল*।

১৭৯৬ সালে রাশিয়ান পণ্ডিত অভিযাত্রী গেরাসিম স্তেপানোভিচ লেবেদেফ প্রথম বাংলা নাটক মঞ্চস্থ করেছিলেন। কিন্তু এর পর এই ধারায় বিশেষ অগ্রগতি হয়নি। ১৮৩২ সালে প্রসন্নকুমার তার নারকেলডাঙার বসতবাড়িতে একটি অস্থায়ী নাট্যমঞ্চ স্থাপন করেন। সেখানে মাত্র কয়েকটি ইংরেজি নাটক মঞ্চস্থ হয়েছিল। তবে এই উদ্যোগ অন্যদের অনুপ্রাণিত করতে সক্ষম হয়েছিল।

প্রসন্নকুমার সারাজীবন খ্রিস্টান মিশনারিদের কাজকর্মের বিরোধিতা করেছিলেন। তা সত্ত্বেও তার পুত্র জ্ঞানেন্দ্রমোহন ঠাকুর (১৮২৬-১৮৯০) ১৮৫১ সালে খ্রিস্টধর্মে দীক্ষিত হয়েছিলেন। তিনি ছিলেন মেধাবী ছাত্র। পরবর্তীকালে তিনি রেভারেন্ড কৃষ্ণমোহন বন্দ্যোপাধ্যায়ের কন্যা কমলমণিকে বিবাহ করেন। জ্ঞানেন্দ্রমোহন ইংল্যান্ডে গিয়ে হিন্দু আইন ও বাংলার অধ্যাপনাও করেছিলেন। তিনিই ছিলেন প্রথম ভারতীয় ব্যারিস্টার। ভারতে ফিরে তিনিও পিতার ন্যায় আইন ব্যবসায়ে আত্মনিয়োগ করেন।

## পাদটীকা

বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতার ব্যক্তি
বিষয়শ্রেণী:১৮০১-এ জন্ম
বিষয়শ্রেণী:১৮৬৮-এ মৃত্যু
বিষয়শ্রেণী:ঠাকুর পরিবার
বিষয়শ্রেণী:বাংলার নবজাগরণের প্রবক্তা
বিষয়শ্রেণী:বাঙালি হিন্দু
উৎস রূপান্তর

থাম্ব|উৎস রূপান্তর প্রক্রিয়া
কোন কৌশল বা পদ্ধতি অবলম্বন করা ছাড়া কোন বর্তনীর সমাধান বের করা কঠিন। বর্তনীর সমাধানগুলো মাঝে মাঝে সহজবোধ্য হয়ে ওঠে, বিশেষ করে মিশ্র উৎস বিশিষ্ট বর্তনীতে যেখানে বিভব উৎস ও বিদ্যুৎ উৎস দুটোই বিদ্যমান থাকে , তখন বিভব উৎসকে বিদ্যুৎ উৎসে এবং বিদ্যুৎ উৎসকে বিভব উৎসকে রূপান্তর করে আমরা বর্তনীকে সহজবোধ্য করতে পারি। এই পদ্ধতিকে বলে **উৎস রূপান্তর** () এবং এটা থেভেনিনের তত্ত্বে এবং নর্টনের তত্ত্বে ব্যবহৃত হয়ে থাকে।

## পদ্ধতি
উৎস রূপান্তর হলো ও'মের সূত্র ব্যবহারের একটি পদ্ধতি; যেখানে একটি বিদ্যমান রোধের সাথে সিরিজে থাকা বিভব উৎসকে একটা বিদ্যুৎ উৎসের সমান্তরালে ব্যবহার করা হয়। আমরা ও'মের সূত্র স্মরণ করে দেখি যে একটা বস্তুতে বিদ্যমান বিভব ঐ বস্তুর রোধ এবং মোট বিদ্যুৎ প্রবাহের গুণফলের সমান।যেহেতু উৎস রূপান্তর হলো দ্বিমুখী একটি প্রক্রিয়া, তাই একটা থেকে আরেকটা বের করা যায়। যাইহোক, রেজিস্টিভ বর্তনীর জন্য উৎস রূপান্তর সীমাবদ্ধ না।ধারক এবং আবেশক বিশিষ্ট বর্তনীতেও এই পদ্ধতি ব্যবহার করা যায়। সাধারণভাবে, উৎস রূপান্তরের ধারণা হলো বিদ্যুৎ উৎসে থেভেনিনের তত্ত্বের ব্যবহার অথবা বিভব উৎসে নর্টনের তত্ত্বের ব্যবহার।

বিশেষভাবে, উৎস রূপান্তর হলো একটা আসল বিদ্যুৎ উৎস ও আসল বিভব উৎসের সমান করা ধারণা, যেমন একটা ব্যাটারী। থেভেনিনের তত্ত্বের প্রয়োগ এবং নর্টনের তত্ত্বের প্রয়োগ থেকে সর্বসম হওয়ার সাথে সম্পর্কীত উপাদান পাওয়া যায়।বিশেষকরে, যদি ধরি আমাদের একটি আসল বিদ্যুৎ উৎস I আছে, যা একটি আদর্শ বিদ্যুৎ উৎস এবং একটি ইম্পিডেন্সের সমান্তরালে আছে। যদি আদর্শ বিদ্যুৎ উৎসকে I অ্যাম্পিয়ার এবং সমান্তরাল রোধের ইম্পিডেন্স Z ধরা হয়, তখন উৎস রূপান্তর প্রয়োগ আমাদের দেয় একটি আদর্শ সমতুল্য আসল বিভব উৎস এবং তা থাকে ইম্পিডেন্সের সাথে সিরিজে। এই নতুন বিভব উৎস হলো V যার মান হলো আদর্শ বিদ্যুৎ-এর মানের সাথে আদর্শ বিদ্যুৎ উৎসে সঞ্চিত রোধের মানের গুণফলের সমান। আদর্শ বিভব উৎসের ইম্পিডেন্সের উপাদানের মান থাকে এর আসল বিদ্যুৎ উৎসের মানের মতো। সাধারণভাবে উৎস রূপান্তরের সারাংশ করা যেতে পারে ২টি বিষয় মাথায় রেখেঃ
# ও'মের সূত্র;
# ইম্পিডেন্সকে সমান রেখে

## হিসাবের উদাহরণ
উৎস রূপান্তর সহজভাবে করা যায় যতক্ষণ এখানে একটা পরিচিতি থাকছে ও’মের সূত্রের সাথে। সাধারণভাবে, যদি একটা বিভব উৎস একটি ইম্পিডেন্সের সাথে সিরিজে থাকে, এটা খুবই সম্ভব ইম্পিডেন্সের সমান্তরালে থাকা সমতুল্য বিদ্যুৎ উৎসের মান জানা যেখানে বিভব উৎসের মানকে ইম্পিডেন্সের মান দিয়ে ভাগ করা হয়। প্রাথমিকভাবে যদি একটি বিদ্যুৎ উৎস ইম্পিডেন্সের সমান্তরালে থাকে, তবে বিদ্যুৎ উৎসের মানকে ইম্পিডেন্সের মান দিয়ে গুণ করে আমরা সমতুল্য বিভব উৎসের মান পাই যা ইম্পিডেন্সের সাথে সিরিজে থাকবে। উৎস রূপান্তরের সময় কি করা হয় তার একটা উদাহরণ আমরা নিচে দেখতে পাবঃ

** স্মরণ করুন:**

V=I\cdot Z

I=\cfrac {V}{Z} 

## আরও দেখুন
* বিভব উৎস
* বিদ্যুৎ উৎস
* বৈদ্যুতিক ইম্পিডেন্স
* থেভেনিনের তত্ত্ব
* ও'মের সূত্র

## তথ্যসূত্র

বিষয়শ্রেণী:বৈদ্যুতিক বর্তনী
বিষয়শ্রেণী:তড়িৎ প্রকৌশল
বিষয়শ্রেণী:ইলেকট্রনিক প্রকৌশল
বিষয়শ্রেণী:তড়িৎ বর্তনী
বিষয়শ্রেণী:ইলেকট্রনিক বর্তনী
বিষয়শ্রেণী:বর্তনী উপপাদ্য
আরএফ প্রকৌশল

**আরএফ প্রকৌশল** () যা রেডিও ফ্রিকুয়েন্সি প্রকৌশল নামেও পরিচিত; এটি হলো তড়িৎ প্রকৌশলের একটি উপসেট যা এমন সব যন্ত্রপাতির সাথে ব্যবহৃত হয় যার নকশা করা হয় রেডিও ফ্রিকুয়েন্সি তরঙ্গের জন্য। এসব যন্ত্র ব্যবহৃত হয় থেকে ৩ কিলোহার্জ থেকে ৩০০ গিগাহার্জ তরঙ্গের জন্য। আরএফ প্রকৌশল প্রায় সবকিছুর সাথেই ব্যবহৃত হয় যা পাঠায় বা গ্রহণ করে একটি রেডিও তরঙ্গকে যা জড়িত থাকে কিন্তু সীমাবদ্ধ থাকে না মোবাইল ফোন, রেডিও, ওয়াই ফাই এবং ওয়াকিটকির সাথে। আর এফ প্রকৌশল হলো উচ্চ মাত্রার বিশেষায়িত ক্ষেত্র। উচ্চমানের ফলাফল সৃষ্টি করতে যাতে থাকবে গণিত, পদার্থবিজ্ঞান এবং সাধারণ ইলেকট্রনিক্সের তত্ত্বের গভীর জ্ঞান। আর এফ বর্তনীর প্রাথমিক নকশা সাধারণত খুব কমই নির্ভর করে প্রস্তুত করা চূড়ান্ত বস্তুগত বর্তনীর সমতুল্য হওয়ার উপরে, কারণ নকশার ওপরে আবার নজরদারি করা খুবই কমই দরকার হয় প্রত্যাশিত ফলাফল পেতে।

## দায়িত্ব
আর এফ প্রকৌশলীরা বিশেষজ্ঞ হয়ে থাকে তাদের নির্দিষ্ট ক্ষেত্রে এবং বিভিন্ন ভূমিকা নিতে পারে যেমন নকশা করা এবং রক্ষণাবেক্ষণ করার কাজে। প্রচার করার সুবিধাপ্রাপ্ত একজন আর এফ প্রকৌশলী দায়ী থাকেন স্টেশনের উচ্চ মাত্রার প্রচার ট্রান্সমিটার এবং এর সংলগ্ন ব্যবস্থার রক্ষণাবেক্ষণের জন্য। এখানে থাকে ট্রান্সমিটার ক্ষেত্রে জরুরী তড়িৎ ক্ষমতা, দূরবর্তী নিয়ন্ত্রণ, মূল পরিবাহী লাইন এবং রেডিও অ্যান্টেনার সামঞ্জস্যতা, মাইক্রোওয়েভ রিলে, স্টুডিও/ট্রান্সমিটার লিঙ্ক বা ট্রান্সমিটার/ স্টুডিও লিঙ্ক এবং আরো অনেক কিছু। সাধারণত, প্রচারকরার যন্ত্র এর প্রত্যাশিত আয়ুকাল পার করার পর খুব কম সাপোর্ট পায় এর নির্মাণকারীর কাছ থেকে। মাঝে মাঝে সৃজনশীল এবং সহযোগীতাপূর্ণ সমাধান দরকার। ব্যবহৃত টেকনোলজির সীমা বিশাল, বিভিন্ন রেডিও সার্ভিসের জন্য বরাদ্দকৃত বিস্তৃত ফ্রিকুয়েন্সির জন্য এবং যন্ত্রের বয়সের সীমার জন্যও। সাধারণত পুরানা যন্ত্রপাতি সারানো সোজা।

## সফটওয়ার
স্পলাট নামের একটি প্রোগ্রাম ব্যবহার করা হয় অবস্থা দেখার জন্য এবং লংগ্লেই রাইস পাথ লস বের করা ও অনুমান করা জন্য কতটুকু কাভার করবে অনিয়মিত টেরাইন মডেল ব্যবহার করে।

## তথ্যসূত্র

বিষয়শ্রেণী:পেশা
বিষয়শ্রেণী:বেতার বর্ণালি
বেতার তরঙ্গ
বেতার তরঙ্গ
বিষয়শ্রেণী:তড়িচ্চুম্বকীয় বর্ণালি
বিষয়শ্রেণী:সম্প্রচার প্রকৌশল
বিষয়শ্রেণী:তড়িৎ প্রকৌশল
বিষয়শ্রেণী:ইলেকট্রনিক প্রকৌশল
বিষয়শ্রেণী:সম্প্রচার পেশা
বিষয়শ্রেণী:প্রকৌশল পেশা
বিষয়শ্রেণী:বেতার বর্ণালী
বিষয়শ্রেণী:তড়িচ্চুম্বকীয় বর্ণালী
বিষয়শ্রেণী:প্রকৌশল-সংশ্লিষ্ট পেশা
বিষয়শ্রেণী:মসফেট
স্টার ট্রেক: দ্য নেক্সট জেনারেশন

**স্টার ট্রেক: দ্য নেক্সট জেনারেশন** (ইংরেজি ভাষায়: Star Trek: The Next Generation) স্টার ট্রেক ফ্র্যানচাইজের অন্তর্ভুক্ত একটি মার্কিন টেলিভিশন ধারাবাহিক যার স্রষ্টা জিন রডেনবারি। বিভিন্ন সময়ে ধারাবাহিকটির নির্বাহী প্রযোজক হিসেবে দায়িত্ব পালন করেছেন জিন রডেনবারি, রিক বেরমান এবং মাইকেল পিলার। স্টার ট্রেক এর মূল ধারাবাহিক তথা দি অরিজিনাল সিরিজ এর প্রচার শেষ হওয়ার ২৪ বছর পর এর প্রচার শুরু হয়। এই ধারাবাহিকের কাহিনীর পটভূমি ২৪শ শতক, ২৩৬৪ থেকে ২৩৭০ খ্রিস্টাব্দ পর্যন্ত। অরিজিনাল সিরিজের পটভূমি গত হয়ে যাওয়ার প্রায় ১০০ বছর পরের ঘটনা বিধৃত হয়েছে এতে। টিএনজি-তে একটি নতুন স্টারশিপ এন্টারপ্রাইজ এবং সব নতুন ক্রুদের দেখানো হয়েছে। ক্যাপ্টেন জন-লুক পিকার্ডের চরিত্রে অভিনয় করেছেন ব্রিটিশ মঞ্চ অভিনেতা প্যাট্রিক স্টুয়ার্ট। প্রতিটি পর্ব শুরু হয় স্টুয়ার্টের কণ্ঠে বলা এই কথাগুলো দিয়ে:

## চরিত্রসমূহ

## তথ্যসূত্র

বিষয়শ্রেণী:ভিডিও গেমে অভিযোজিত টেলিভিশন অনুষ্ঠান
বিষয়শ্রেণী:চলচ্চিত্রে অভিযোজিত টেলিভিশন অনুষ্ঠান
বিষয়শ্রেণী:স্যাটার্ন পুরস্কার বিজয়ী টেলিভিশন ধারাবাহিক
বিষয়শ্রেণী:মার্কিন ইংরেজি ভাষার টেলিভিশন অনুষ্ঠান
বিষয়শ্রেণী:মার্কিন ধারাবাহিক টেলিভিশন ধারাবাহিক
বিষয়শ্রেণী:মার্কিন অ্যাডভেঞ্চার টেলিভিশন ধারাবাহিক
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
বিষয়শ্রেণী:লস অ্যাঞ্জেলেসে ধারণকৃত টেলিভিশন অনুষ্ঠান
বিষয়শ্রেণী:কমিকে অভিযোজিত টেলিভিশন অনুষ্ঠান
বিষয়শ্রেণী:উপন্যাসে অভিযোজিত টেলিভিশন অনুষ্ঠান
বিষয়শ্রেণী:২৪শ শতাব্দীর পটভূমিতে টেলিভিশন ধারাবাহিক
বিষয়শ্রেণী:সিবিএস স্টুডিওর টেলিভিশন ধারাবাহিক
বিষয়শ্রেণী:পিবডি পুরস্কার বিজয়ী টেলিভিশন অনুষ্ঠান
বিষয়শ্রেণী:হুগো পুরস্কার বিজয়ী টেলিভিশন ধারাবাহিক
বিষয়শ্রেণী:এমি পুরস্কার বিজয়ী অনুষ্ঠান
বিষয়শ্রেণী:বর্ধিত বাস্তবতা সম্পর্কে কল্পকাহিনী
বিষয়শ্রেণী:১৯৮৭-এ অভিষিক্ত মার্কিন টেলিভিশন ধারাবাহিক
বিষয়শ্রেণী:১৯৯৪-এ সমাপ্ত মার্কিন টেলিভিশন ধারাবাহিক
রমানাথ ঠাকুর

**মহারাজা রমানাথ ঠাকুর** ছিলেন ঊনবিংশ শতাব্দীর কলকাতার এক অগ্রগণ্য সমাজপতি। তিনি ঠাকুর পরিবারের জোড়াসাঁকো শাখার নীলমণি ঠাকুর এর পুত্র, দ্বারকানাথ ঠাকুরের কনিষ্ঠ ভ্রাতা এবং প্রসন্নকুমার ঠাকুরের জ্ঞাতিভ্রাতা। পরবর্তীকালে তিনি কলকাতার বটতলা অঞ্চলে পারিবারিক সম্পত্তির অধিকারী হন।

## কর্মকাণ্ড
১৮২৯ সালে রমানাথ ঠাকুর ইউনিয়ন ব্যাংকের দেওয়ান হয়েছিলেন। ব্যাংক উঠে যাওয়া পর্যন্ত তিনি ওই পদে ছিলেন। যৌবনে রমানাথ ছিলেন রামমোহন রায়ের ভাবাদর্শের অনুগামী এবং ব্রাহ্মসমাজের প্রথম অছিদের অন্যতম। যে সকল ব্যক্তিবর্গের উদ্যোগে ব্রিটিশ ইন্ডিয়া অ্যাসোসিয়েশন প্রতিষ্ঠিত হয়, তিনি ছিলেন তাদের অন্যতম। জীবনের শেষ দশ বছর তিনি উক্ত সংঘের সভাপতিত্বও করেছিলেন।

নরমপন্থী দল ব্রিটিশ ইন্ডিয়া অ্যাসোসিয়েশন ও ইন্ডিয়ান ন্যাশানাল অ্যাসোসিয়েশন এই যুগে রাজনৈতিক সচেতনতা বৃদ্ধিতে বিশেষ সহায়ক হয়েছিল। বিপিনচন্দ্র পালের স্মৃতিকথা থেকে জানা যায়, ঊনবিংশ শতাব্দীর সত্তরের দশকে কলকাতার ছাত্রসমাজ এই জাতীয় বিভিন্ন রাজনৈতিক দলের সদস্যপদ গ্রহণ করত। এই সব দলের নেতৃস্থানে ছিলেন সুরেন্দ্রনাথ বন্দ্যোপাধ্যায়, কৃষ্ণদাস পাল, রাজেন্দ্রলাল মিত্র, রমানাথ ঠাকুর, দিগম্বর মিত্র, রেভারেন্ড কৃষ্ণমোহন বন্দ্যোপাধ্যায় ও লালমোহন ঘোষ প্রমুখ ব্যক্তিবর্গ।

রমানাথ ঠাকুর ছিলেন হিন্দুমেলার অন্যতম পৃষ্ঠপোষক। রমানাথ ঠাকুর ছিলেন পাশ্চাত্য শিল্পকলার একজন সমঝদার এবং চিত্রকলার সংগ্রাহক। সেযুগে পাশ্চাত্য শিল্প কলকাতার সমাজে বিশেষ কেউ বুঝত না; চিত্র সংগ্রহও ছিল এক বিরল শখ।

## সম্মান
১৮৬৬ সালে রমানাথ বঙ্গীয় আইন পরিষদের সদস্য নিযুক্ত হন। আইন পরিষদে তিনি রায়তদের অধিকার নিয়ে সোচ্চার হয়েছিলেন। তাই তাকে “রায়তবন্ধু” আখ্যা দেওয়া হয়। পৌর বিষয়গুলিতে তিনি বিশেষ দৃষ্টি দিয়েছিলেন। মূলত তারই উদ্যোগে কলকাতার নিমতলা শ্মশানঘাটটি তার আদি ঠিকানাতেই রেখে দেওয়ার একটি প্রস্তাব গৃহীত হয়। ১৮৭৩ সালে তিনি ভাইসরয়ের কাউন্সিলে নির্বাচিত হন এবং “রাজা” উপাধি পান। ১৮৭৪ সালে দুর্ভিক্ষ মোকাবিলায় তার অবদানের জন্য লর্ড নর্থব্রুক তাকে “কম্প্যানিয়ন অফ দ্য স্টার অফ ইন্ডিয়া” উপাধি প্রদান করেন। ১৮৭৭ সালের দরবার ঘোষণাপত্রে বড়োলাট লর্ড লিটন তাকে “মহারাজা” উপাধি প্রদান করেন।

## রচনা
প্রসন্নকুমার ঠাকুরের সঙ্গে তিনি *ইন্ডিয়ান রিফর্মার* পত্রিকা চালু করেন। এছাড়া *হরকরা* ও *ইংলিশম্যান* পত্রিকায় তিনি "হিন্দু" ছদ্মনামে লিখতেন।

## পাদটীকা

বিষয়শ্রেণী:কলকাতার ব্যক্তি
বিষয়শ্রেণী:১৮০১-এ জন্ম
বিষয়শ্রেণী:১৮৭৭-এ মৃত্যু
বিষয়শ্রেণী:ঠাকুর পরিবার
বিষয়শ্রেণী:বাংলার নবজাগরণের প্রবক্তা
জ্ঞানেন্দ্রমোহন ঠাকুর

**জ্ঞানেন্দ্রমোহন ঠাকুর** (২৪ জানুয়ারি, ১৮২৬ – ৫ জানুয়ারি, ১৮৯০) ছিলেন আইনবিদ্যার ইতিহাসে প্রথম এশীয় ব্যারিস্টার।
## প্রথম জীবন
জ্ঞানেন্দ্রমোহন ঠাকুর ছিলেন ঠাকুর পরিবারের পাথুরিয়াঘাটা শাখার গোপীমোহন ঠাকুরের (হিন্দু কলেজের অন্যতম প্রতিষ্ঠাতা) পৌত্র এবং প্রসন্নকুমার ঠাকুরের পুত্র। হিন্দু কলেজে তার সহপাঠী ছিলেন রাজনারায়ণ বসু ও গোবিন্দ্রচন্দ্র দত্ত (তরু দত্তের পিতা)। ১৮৪১ সালে মাসিক ৪০ টাকা সিনিয়র স্কলারশিপ নিয়ে ১৮৪২ সালে কলকাতা মেডিক্যাল কলেজে ভর্তি হন। যদিও তিনি চিকিৎসাবিদ্যার পাঠ সমাপ্ত করেননি।

১৮৫১ সালে শিক্ষক কৃষ্ণমোহন বন্দ্যোপাধ্যায়ের প্রভাবে জ্ঞানেন্দ্রমোহন খ্রিস্টধর্মে দীক্ষিত হন এবং কৃষ্ণমোহনের কন্যা কমলমণিকে বিবাহ করেন। এর ফলে প্রসন্নকুমার তাকে ত্যাজ্যপুত্র ঘোষণা করেন এবং সম্পত্তির উত্তরাধিকার থেকে বঞ্চিত করেন। প্রসন্নকুমার তার বিশাল সম্পত্তি ভ্রাতুষ্পুত্র মহারাজা বাহাদুর স্যার যতীন্দ্রমোহন ঠাকুরকে দান করে গিয়েছিলেন। অবশ্য জ্ঞানেন্দ্রমোহন পরে মামলা করে সম্পত্তির কিছু অংশ পেয়েছিলেন।

## পরবর্তী জীবন
১৮৫৯ সালে চিকিৎসার জন্য জ্ঞানেন্দ্রমোহন সস্ত্রীক ইংল্যান্ডে যান। আরোগ্যলাভের পর তিনি লন্ডন বিশ্ববিদ্যালয়ে হিন্দু আইন ও বাংলা ভাষার শিক্ষক রূপে যোগদান করেন। আইন পরীক্ষায় উত্তীর্ণ হয়ে ১৮৬২ সালে তিনি লিঙ্কন’স ইনে বারে ডাক পান। তিনিই ছিলেন প্রথম এশীয় ব্যারিস্টার। ১৮৬৪ সালে জ্ঞানেন্দ্রমোহন ভারতে ফিরে আসেন এবং ১৮৬৫ সালে কলকাতা হাইকোর্টে যোগ দেন।

১৮৬৯ সালে স্ত্রীর মৃত্যুর পর দুই কন্যা ভবেন্দ্রবালা ও সত্যেন্দ্রবালাকে নিয়ে জ্ঞানেন্দ্রমোহন ইংল্যান্ডে ফিরে যান। ১৮৭৭ সালে সত্যেন্দ্রনাথ ঠাকুরের স্ত্রী জ্ঞানদানন্দিনী দেবী পুত্রকন্যা নিয়ে ইংল্যান্ডে গিয়ে কিছুদিনের জন্য তার বাড়িতে উঠেছিলেন। ইংল্যান্ডেই জ্ঞানেন্দ্রমোহনের মৃত্যু হয়। তাকে লন্ডনের ব্রম্পটন কবরখানায় সমাহিত করা হয়।

## পাদটীকা

বিষয়শ্রেণী:১৮২৬-এ জন্ম
বিষয়শ্রেণী:১৮৯০-এ মৃত্যু
বিষয়শ্রেণী:লন্ডন বিশ্ববিদ্যালয়ের শিক্ষক
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:খ্রিস্টধর্মে ধর্মান্তরিত ব্যক্তিত্ব
বিষয়শ্রেণী:ভারতীয় ব্যারিস্টার
বিষয়শ্রেণী:ভারতীয় খ্রিস্টান
বিষয়শ্রেণী:কলকাতার ব্যক্তি
বিষয়শ্রেণী:ঠাকুর পরিবার
বিষয়শ্রেণী:বাংলার নবজাগরণের প্রবক্তা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি খ্রিস্টান
নাটোর রাজবাড়ী

**নাটোর রাজবাড়ি**, বাংলাদেশের নাটোর সদর উপজেলায় অবস্থিত একটি রাজবাড়ী, যা নাটোর রাজবংশের একটি স্মৃতিচিহ্ন।

## ইতিহাস
right|thumb|নাটোর রাজবাড়ী
অষ্টাদশ শতকের শুরুতে নাটোর রাজবংশের উৎপত্তি হয়। ১৭০৬ সালে পরগণা বানগাছির জমিদার গণেশ রায় ও ভবানী চরণ চৌধুরী রাজস্ব প্রদানে ব্যর্থ হয়ে চাকরিচ্যুত হন। দেওয়ান রঘুনন্দন জমিদারিটি তার ভাই রাম জীবনের নামে বন্দোবস্ত নেন। এভাবে নাটোর রাজবংশের পত্তন হয়। রাজা রাম জীবন চৌধুরী নাটোর রাজবংশের প্রথম রাজা হিসেবে প্রতিষ্ঠা লাভ করেন ১৭০৬ সালে, মতান্তরে ১৭১০ সালে। ১৭৩৪ সালে তিনি মারা যান। ১৭৩০ সালে রাণী ভবানীর সাথে রাজা রাম জীবনের দত্তক পুত্র রামকান্তের বিয়ে হয়। রাজা রাম জীবনের মৃত্যুর পরে রামকান্ত নাটোরের রাজা হন। ১৭৪৮ সালে রাজা রামকান্তের মৃত্যুর পরে নবাব আলীবর্দী খাঁ রাণী ভবানীর ওপর জমিদারি পরিচালনার দায়িত্ব অর্পণ করেন। রাণী ভবানীর রাজত্বকালে তার জমিদারি বর্তমান রাজশাহী, পাবনা, বগুড়া, কুষ্টিয়া, যশোর, রংপুর, পশ্চিমবঙ্গের মুর্শিদাবাদ, বীরভূম, মালদহ জেলা পর্যন্ত বিস্তৃত ছিল। 

## রাজবাড়ীর নির্মাণ
বিশাল জমিদারির রাজধানী নিজ জন্মভূমিতে স্থাপনের নিমিত্তে রঘুনন্দন, রাম জীবন ও পণ্ডিতবর্গ তৎকালীন ভাতঝাড়ার বিলকে নির্বাচন করেন। ভাতঝাড়ার বিল ছিল পুঠিয়া রাজা দর্পনারায়ণের সম্পত্তি। এজন্য রঘুনন্দন ও রামজীবন রাজা দর্পনারায়ণের নিকটে বিলটি রায়তী স্বত্বে পত্তনীর আবেদন করেন। নতুন রাজাকে রাজা দর্পনারায়ণ জমিটি ব্রহ্মোত্তোর দান করেন। রামজীবন বিলে দীঘি, পুকুর ও চৌকি খনন করে সমতল করেন এবং রাজবাড়ি স্থাপন করেন। এলাকাটির নামকরণ করেন নাট্যপুর। ১৭০৬-১৭১০ সালে নাটোর রাজবাড়ি নির্মিত হয়েছিল। রঘুনন্দন বড়নগরে(মুর্শিদাবাদে) থাকতেন।

## রাজবাড়ির বর্ণনা
রাজবাড়ির মোট আয়তন ১২০ একর। ছোট-বড় ৮টি ভবন আছে। ২টি গভীর পুকুর ও ৫টি ছোট পুকুর আছে। রাজবাড়ি বেষ্টন করে আছে দুই স্তরের বেড়চৌকি। পুরো এলাকা ২টি অংশে বিভক্ত – ছোট তরফ ও বড় তরফ। রাজবাড়ির উল্লেখযোগ্য মন্দিরগুলো হল শ্যামসুন্দর মন্দির, আনন্দময়ী কালিবাড়ি মন্দির, তারাপীঠ মন্দির, তারকেশ্বর শিব মন্দির।  

## যুবপার্ক
১৯৮৬ সাল থেকে রাজবাড়ির পুরো এলাকাটি রানী ভবানী কেন্দ্রীয় উদ্যান বা যুবপার্ক হিসেবে জেলা প্রশাসনের নিয়ন্ত্রণে পরিচালিত হচ্ছে।

## চিত্রশালা


File:নাটোর রাজবাড়ীর সামনে.jpg|নাটোর রাজবাড়ীর সামনে
File:নাটোর রাজবাড়ী (3).jpg|নাটোর রাজবাড়ী 
File:নাটোর রাজবাড়ি.jpg|নাটোর রাজবাড়ি
File:নাটোর রাজবাড়ী ছোট তরফ রাজ প্রাসাদ.jpg|নাটোর রাজবাড়ী ছোট তরফ রাজ প্রাসাদ
File:নাটোর রাজবাড়ী ও মাঠ.jpg|নাটোর রাজবাড়ী ও মাঠ
File:নাটোর রাজবাড়ী (10).jpg|নাটোর রাজবাড়ী
Natore Rajbari2 (Palace).JPG|নাটোর রাজবাড়ী

থাম্ব|ডান|নাটোর রাজবাড়ী

## আরও দেখুন
* বাংলাদেশের প্রত্নতাত্ত্বিক স্থানের তালিকা
*নাটোর জেলা
*রাণী ভবানী
*রাণী ভবানীর প্রাসাদ ও অন্যান্য স্মৃতিসৌধ
*উত্তরা গণভবন
*নাটোর সদর উপজেলা
*নাটোর-১
*নাটোর-২
*নাটোর-৩
*নাটোর-৪
* সিংড়া নাটোর পরিবার
* দিঘাপতিয়া রাজ পরিবার
* দয়ারামপুর রাজ পরিবার
* নাটোরের কাঁচাগোল্লা
* চলন বিল
* নাটোর চিনি কল লিমিটেড
* শহীদ সাগর
*নাটোর সরকারী বালক উচ্চ বিদ্যালয়
*নাটোর মহিলা কলেজ
* মাদার গান

## তথ্যসূত্র

বিষয়শ্রেণী:নাটোর রাজবংশ
বিষয়শ্রেণী:বাংলাদেশের স্থাপত্য
বিষয়শ্রেণী:নাটোর জেলার প্রত্নতাত্ত্বিক স্থাপনা
বিষয়শ্রেণী:নাটোর জেলার দর্শনীয় স্থান
বিষয়শ্রেণী:বাংলাদেশের প্রাসাদ
বিষয়শ্রেণী:ঐতিহাসিক স্থান
বিষয়শ্রেণী:রাজশাহী বিভাগের জাদুঘর‎
বিষয়শ্রেণী:নাটোর জেলা
ইন্টারনেট রিলে চ্যাট

[থাম্ব|220px|বিশ্বের প্রথম আইআরসি সার্ভার, যার নাম: tolsun.oulu.fi। এটি একটি [সান-৩ সার্ভার। ২০০১ সালে গ্রহণকৃত এই ছবিটি ফিনল্যান্ডের ইউনিভার্সিটি অফ ওউলু কম্পিউটার সেন্টার থেকে গৃহীত]]থাম্ব|উইন্ডোজে একটি আইআরসি ক্লায়েন্ট এপ্লিকেশন হেক্সচ্যাট*ইন্টারনেট রিলে চ্যাট*' () বা **আইআরসি** () হচ্ছে সরাসরি বার্তা আদানপ্রদান বা চ্যাটের একটি মাধ্যম। একই সাথে অনলাইন কনফারেন্স বা মিটিংয়ের কাজেও এই মাধ্যম ব্যবহৃত হয়। মূলত আলোচনা ফোরামগুলোর (যা চ্যানেল নামে পরিচিত) গ্রুপভিত্তিক সরাসরি আলোচনার জন্য এই মাধ্যমের উৎপত্তি। সেই সাথে ব্যক্তিগত বার্তা পাঠানো বা একক যোগাযোগের সুযোগও এখানে আছে। বার্তা আদানপ্রদান ছাড়াও আইআরসি-এর মাধ্যমে ফাইল শেয়ারও করা সম্ভব।

আইআরসি আবিষ্কৃত হয় ১৯৮৮ সালে। ইন্টারনেট এক্সেস সাপোর্ট করে এমন প্রায় সকল কম্পিউটারের জন্য আইআরসি ক্লায়েন্ট রয়েছে। ২০০৯ সালে মে পর্যন্ত এক পরিসংখ্যানে জানা যায়, বিশ্বের সর্ববৃহৎ ১০০টি আইআরসি নেটওয়ার্কের, কয়েক হাজার চ্যানেলে, একই সময়ে প্রায় পাঁচ লক্ষ মানুষ সক্রিয় থাকে। বিশ্বব্যাপী আইআরসি সার্ভারের সংখ্যা গড়ে প্রায় ১,৫০০।

বেশিরভাগ আইআরসি সার্ভারে সংযুক্ত হতে ব্যবহারকারীদেরকে অ্যাকাউন্ট নিবন্ধন করার প্রয়োজন পড়ে না, তবে সংযুক্ত হওয়ার সময় একটি ডাকনাম ব্যবহারের প্রয়োজন হয়।

## তথ্যসূত্র

## গ্রন্থপঞ্জি
* 
* 
* 
* 

## আরও পড়ুন
* 
* 

## বহিঃসংযোগ
* IRC.org  - Technical and Historical IRC6 information; Articles on the history of IRC
* IRChelp.org - Internet Relay Chat (IRC) help archive; Large archive of IRC-related documents
* IRC/2 Numerics List
* History of IRC 


বিষয়শ্রেণী:ইন্টারনেট পরিভাষা
বিষয়শ্রেণী:ভার্চুয়াল সম্প্রদায়
বিষয়শ্রেণী:অ্যাপ্লিকেশন লেয়ার প্রোটোকল
বিষয়শ্রেণী:ফিনল্যান্ডীয় উদ্ভাবন